Jalak maiolica Vasylkiv

Pages using infobox artwork with the material parameter
Jalak maiolica Vasylkiv () ialah sebuah replika hiasan yang dihasilkan oleh kilang maiolica di Vasylkiv. Patung ayam jantan atau jalak ini dicipta oleh Valerii Protoriev dan Nadiia Protorieva. Patung hiasan ini menjadi simbol daya ketahanan orang Ukraine semasa pencerobohan Rusia ke atas Ukraine (2022) selepas foto salah sebuah rumah di Borodianka ditularkan di internet. Foto tersebut menunjukkan sebuah flat hampir musnah. Walaupun flat tersebut hampir musnah sepenuhnya, kabinet dapur di dinding terselamat. Apabila foto tersebut dilihat dengan lebih teliti, kelihatan sebuah patung hiasan berbentuk jalak maiolica tersergam di kabinet tersebut.

Sejarah 
Asal-usul jalak Vasylkiv maiolica bermula pada abad ke-18, apabila bandar Vasylkiv menjadi pusat pengeluaran tembikar di Ukraine. Tradisi mencipta barang tembikar maiolica di bandar Vasylkiv dimulakan dengan kedatang ahli tukang dari Itali ke rantau ini dan kemahiran tersebut dikembangkan lagi oleh ahli tukang tempatan. Ia menjadi salah satu simbol seni dan budaya rakyat Ukraine.  

Patung jalak di dalam foto itu dihasilkan di kilang maiolica di Vasylkiv dari awal 1960-an hingga 1980-an.  Selepas gambar kabinet yang masih sempurna dengan sebuah patung jalak dari rumah yang musnah di Borodianka menjadi terkenal di seluruh dunia, pihak media Ukraine dan orang ramai di rangkaian sosial mula berminat dengan karya seni ini. Kabinet itu diamati dan fotonya ditangkap oleh Yelyzaveta Servatynska dan timbalan Majlis Bandaraya Kyiv Victoria Burdukova menarik perhatian semua orang kepada patung jalak tersebut. 

Patung jalak tersebut, bersama-sama dengan kabinet yang menyimpannya telah dibawa ke pameran Muzium Negara Revolusi Maruah.

Pengarang 

Karya itu pada mulanya dikaitkan dengan Prokop Bidasiuk tetapi isu ini dianggap satu kesilapan. 

Serhii Denysenko, ketua artis kilang maiolica di Vasylkiv, mempercayai yang bahawa pembuat patung jalak tersebut adalah Valerii Protoriev dan isterinya Nadiia.

Simbol 

Kabinet dapur dengan patung jalak yang terselamat daripada pengeboman dan kekal di dinding telah menjadi simbol ketabahan dan kesabaran. Sebuah meme telah muncul dari perkara ini: "Jadilah sekuat kabinet dapur ini".  Imej Jalak juga telah disebut sebagai simbol semangat Ukraine yang gigih. 

Gambar seekor jalak telah muncul dalam ilustrasi Olexandr Grekhov, Dima Kovalenko, Inzhyr the Cat. Ia sedang dicari secara aktif di pasaran dalam talian tempatan.

Jalak telah menjadi salah satu tema popular untuk pysanky (telur Paskah) – contohnya, pereka Lithuania Laimės Kūdikis meletakkannya pada salah satu rekaannya.  Semasa lawatan Perdana Menteri UK Boris Johnson ke Kyiv pada 9 April tahun 2022, kedua-dua beliau dan Presiden Ukraine Volodymyr Zelenskyi telah dihadiahkan dengan sebuah patung jalak seramik.

Nota

Pautan luar 

Pencerobohan Rusia ke atas Ukraine 2022 dalam budaya popular
Patung
Ayam